**Referat af afdelingsbestyrelsesmøde torsdag den 01-03-2018 kl. 18.30**

**Deltagere:**

Fra bestyrelsen: Christian, Arne-Georg, Carlo, Eva, Knud, Ole, Susanne, Tine, Torben, Anni og Rosemarie

Fra ejendomskontoret: Bernt og Stine

1. **Orientering fra ejendomslederen**

Bernt orienterede, om at vi leder efter en ny ejendomsfunktionær efter Jens.

Jess er blevet ansat som ejendomsfunktionær, med fokus på VVS i 3 afdelinger. Ådalsparken: mandag, torsdag og fredag, Sophielund: tirsdag og Breelteparken: onsdag.

Bernt oplyste, at alle opgaver indskrives elektronisk, og det har vi gjort ca. 1 års tid. Her kan vi se, at vi har afsluttet 3579 opgaver, som dækker både håndværkere + personale.

Karina, er startet med et par timer om dagen pr. l. marts. 2018, efter et længere sygdomsforløb.

Bernt orienterede om kommende opgaver i Ådalsparken:

Kloak på de lave blokke.

Vindues gummilister, fuge og ilmod bånd på facader.

Udskiftning af pumper ved centeret.

Ventilationssystem udskiftning eller reparation lave blokke.

Sensor belysning på trapper (opgange)

Beton afskalninger m.m. på altaner

Rensning af faldstammer

Der skal afsættes fleres penge til udskiftning af 15 – 20 gulve om året med stigende frekvens.

1. **Orientering fra formanden**

Christian oplyste, at Børnehuset har sendt en forespørgsel, om de må lave et halvtag inde på deres egen grund, så forældrene kan stille ladvogne, klapvogne og andet imens de aflevere deres børn. Hørsholm Kommune har oplyst, at det ikke går ud over vores bebyggelsesprocent. Bestyrelsen godkender dette, under forudsætning af, at Ådalsparkens bebyggelsesprocent ikke påvirkes.

Udlejning af carporte, er kun for beboere med privatejede og/eller privat leasede biler, hvor deres navn står på registreringsattesten.

Der er tomme carporte ved Højmose Vænge nr. 1. Vi bør overveje, om de carporte måske skal laves om til, at der fx kan stå motorcykler eller andet.

Der er flere pendlere, der stiller deres biler på parkeringspladsen ved Højmose Vænge. Der skal sættes sedler på disse biler.

Susanne Rohde nævnte, at projektørerne fra fodboldbanerne stadigvæk genere. Knud oplyste at han har haft fat i kommunen op til flere gange med dette problem og han vil tage fat i dem igen.

Christian oplyste, at herrefrisøren har opsagt sit lejemål. Han har 6 måneders opsigelse. Der arbejdes på, at finde en ny lejer.

Christian orienterede om møde omkring TV og internet m.m.

Bestyrelsen drøftede at overgå fra NI-beløb til faktisk istandsættelse. Bestyrelsen arbejder videre med dette.

Christian informerede om, at afviklingen på nye køkkenrenoveringer fremover sker over 10 år. Badeværelser afvikles stadig over 20 år.

1. **Voldgiftssagen:**

Voldgiftssagen er slut. Dommen har vi ikke modtaget endnu, der vil gå ca. 1-2 måneder.

1. **Godkendelse af revideret regnskab 1.10.16 – 30.9.17**

Bestyrelsen tog regnskabet til efterretning.

1. **HaB bestyrelsesmøde onsdag den 14. marts 2018, kl. 18.30**

Christian fortalte, at der bl. a. vil blive talt om, effektiv drift, TV – og internet forhold.

1. **Hab repræsentantskabsmøde torsdag den 15. marts 2018, kl. 18.30**
2. **Sundhedseftersyn**

Bernt orienterede om de afviklede sundhedseftersyn. Der er ca. 16 %, hvor ejendomskontoret ikke har været inde i boligen, og disse beboere vil blive varslet igen. Der er ligeledes boliger, hvor vi skal ind igen.

1. **Ordinært afdelingsmøde 2018**

Der skal afholdes ordinært afdelingsmøde den 30 maj.

På valg er:

Anni

Torben

Carlo

Tine

Arne-Georg

1. og 2. suppleant – Rosemarie og Eva

1. **Klager fra/over beboere – lukket punkt**
2. **Eventuelt**

Rungstedgaard den 16-06-18

Sommerfest 18. august 2018

**Rosemarie spurgte om der kunne komme en folder m.h.t i tilfælde af brand.**